Diari Oficial de la Generalitat Valenciana


Sumari del DOGV 2620, del 07-11-1995 (1995/836672)

RESOLUCIÓ de 2 de novembre de 1995, del director general per a la Modernització de les Administracions Públiques, por la qual es convoquen els cursos derivats de Pla de Formació Contínua per al personal al servei de l'Administració del Consell de la Generalitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2620

Data del DOGV
:   07-11-1995

Secció del DOGV
:   ALTRES DISPOSICIONS

Número del document
:   1995/836672


Data del document
:   02-11-1995

Organisme emissor
:   Conselleria d'Administració Pública

Tipus de document
:   Resolució

RESOLUCIó de 2 de novembre de 1995, del director general per a la Modernització de les Administracions Públiques, por la qual es convoquen els cursos derivats de Pla de Formació Contínua per al personal al servei de l'Administració del Consell de la Generalitat Valenciana.   
El 21 de març de 1995 s'aprovà l'Acord de Formació Contínua en les Administracions Públiques, per als anys 1995-96. Dins d'aquest marc, la Generalitat Valenciana ha aconseguit, a l'empara de l'esmentat acord, l'aprovació del seu propi pla per a 1995.  
L'estructura del pla inclou cursos per al personal al servei de l'administració del Consell, per al personal sanitari i per al personal docent, independentment de la seua relació jurídica. Per a cadascun dels sectors es desenvolupen una sèrie d'accions formatives específiques que atenguen les necessitats de cada col·lectiu.  
El centre directiu al qual correspon la gestió de les accions formatives que es convoquen en aquesta resolució és l'àrea de l'Institut Valencià d'Administració Pública, perquè té atribuïda la formació dels empleats de l'administració del Consell de la Generalitat Valenciana, d'acord amb allò establert en els articles 32 i següents del Decret 210/1995, de 24 de juliol, del Govern Valencià, pel qual s'aprova el Reglament Orgànic i Funcional de la Conselleria d'Administració Pública.  
Por tot això, i en virtut de les competències que tinc atribuïdes, resolc:   
Primer. Oferta de cursos  
S'estableix l'oferta de cursos del Pla de Formació Contínua que es convoquen en l'annex I.  
Segon. Assistents  
Podrà participar en aquestos cursos tot el personal al servei de l'administració del Consell, independentment de la seua relació jurídica, sempre que reunesquen els requisits establerts, en el seu cas, per a cada curs.  
Tercer. Sol·licituds  
Les sol·licituds es presentaran directament en l'IVAP (C/ Museu, 3. 46815 València), pels propis interessats, amb el coneixement del seu responsable immediat. Amb aquesta finalitat l'IVAP establirà un registre específic d'instàncies del Pla de Formació Contínua, on es consignarà dia i hora d'entrada.  
El termini per a la presentació de sol·licituds començarà el dia 6 de novembre, d'acord amb el calendari previst.  
El model de sol·licitud és el que figura en l'annex II, i es podrà fer arribar a l'IVAP directament o mitjançant un fax.  
Quart. Criteris de selecció  
Les relacions d'assistents es confeccionaran per rigorós ordre d'entrada de les sol·licituds (dia i hora), no obstant això s'atindrà als següents criteris:   
- Per a aquells cursos que tinguen requisits específics, es comprovarà que els interessats reuneixen els esmentats requisits. En aquests casos s'avaluarà la idoneïtat entre el contingut del curs i les funcions del lloc de treball.  
- Preferentment s'atendran les peticions d'aquells sol·licitants que no hagen realitzat un curs de similars característiques en els anys 1994 i 1995.  
- S'haurà d'equilibrar la participació d'homes i dones a l'assistència als cursos de formació.  
Cinquè. Adscripció als cursos  
Els cursos inclosos en el Pla de Formació Contínua no es comptabilitzaran dins de la quota de dos cursos màxim/any del Pla de Formació de l'IVAP.  
No obstant això, i per a facilitar una més àmplia participació en aquest pla, no es podrà realitzar més d'un curs dels inclosos en aquesta oferta.  
Sisè. Admissió als cursos  
Des de l'IVAP es notificarà directament als sol·licitants la seua admissió als cursos, amb l'antelació possible.  
La renúncia a participar en un curs una vegada seleccionats els assistents, s'haurà de fer per escrit.  
Setè. Permisos  
Els cursos convocats en aquesta resolució són desenvolupament de l'acord administració-sindicats, per la qual cosa els responsables dels corresponents centres directius hauran de facilitar l'assistència als cursos.  
Vuitè. Horaris   
Tots els cursos es realitzaran en horari de vesprades, excepte el curs 155, que es celebrarà en dos sessions de matí i vesprada.  
DISPOSICIó ADDICIONAL  
El termini de presentació de sol·licituds establert en el paràgraf tercer de l'apartat tres de la resolució, tindrà validesa encara que la present disposició es publique en el DOGV amb data posterior.  
València, 2 de novembre de 1995.- El director general per a la Modernització de les Administracions Públiques: José Emilio Cervera Cardona.  
ANNEX I  
Cursos que integren el Pla de Formació Contínua del Personal al Servei de l'Administració del Consell de la Generalitat Valenciana.  
389/ Informàtica Windows  
Dirigit a: personal de tots els grups  
Duració: 15 hores  
Participants: 16  
Dates: a partir del 13 de novembre  
Llocs: Castelló, València i Alacant  
Edicions: 10  
Total: 160 persones  
390/ Informàtica Winword  
Dirigit a: personal de tots els grups  
Duració: 25 hores  
Participants: 16  
Dates: a partir del 13 de novembre  
Llocs: Castelló, València i Alacant  
Edicions: 10  
Total: 160 persones  
091/ Manteniment electricitat  
Dirigit a: personal del grup E, que ocupe llocs, les funcions dels quals corresponguen a oficis.  
Duració: 40 hores  
Participants: 20  
Dates: a partir del 13 de novembre  
Llocs: València  
Edicions: 2  
Total: 40 persones  
158/ Generalista netejadors/ores  
Dirigit a: personal del grup E, que ocupe llocs amb funcions de neteja.  
Duració: 30 hores  
Participants: 20  
Dates: a partir de l'11 de desembre  
Llocs: Castelló, València i Alacant  
Edicions: 3  
Total: 60 persones  
60/ Teoria del gènere (1r nivell)  
Dirigit a: personal de tots els grups  
Duració: 20 hores  
Participants: 20  
Dates: del 27 de novembre a l'1 de desembre. València.  
Del 18 al 22 de desembre a Alacant.  
Edicions: 2  
Total: 40 persones  
60/ Teoria del gènere (2n nivell)  
Dirigit a: personal que va realitzar el primer nivell en la convocatòria del primer semestre del 95  
Duració: 20 hores  
Participants: 20  
Dates: del 20 al 24 de novembre a València  
De l'11 al 15 de desembre a Alacant  
Edicions: 2  
Total: 40 persones  
157/ Operadors/ores de centraleta  
Dirigit a: personal del grup E, que ocupe llocs amb funcions d'operadors de centraleta.  
Duració: 30 hores  
Participants: 20  
Dates: a partir del 13 de novembre a Alacant  
A partir del 4 de desembre a Castelló  
Edicions: 2  
Total: 60 persones  
155/ Tractament de la igualtat entre homes i dones des del punt de vista comunitari  
Dirigit a: personal de tots els grups  
Duració: 30 hores  
Participants: 40  
Dates: 13, 14 i 15 de desembre  
Llocs: València  
Edicions: 1  
Total: 40 persones  
161/ Com accedir i/o participar en els fons estructurals  
Dirigit a: personal del grup A, amb especial preferència per als responsables de coordinació i gestió de fons comunitaris.  
Duració: 30 hores  
Participants: 40  
Dates: a partir de l'11 de desembre  
Llocs: València  
Edicions: 1  
Total: 40 persones  
520/ Oracle Forms 4 i Reportwriter 2  
Dirigit a: personal informàtic de grups A i B  
Duració: 30 hores  
Participants: 16  
Dates: per determinar  
Llocs: València  
Edicions: 1  
Total: 16 persones